stanford-oval/wikipedia huggingface dataset:
เอสเอส ยูไนเต็ดสเตตส์
ปะการังเทียม (ค.ศ. 2024–ปัจจุบัน) > เทศมณฑลโอคาลูซา รัฐฟลอริดา

วันที่ 30 สิงหาคม ค.ศ. 2024 เทศมณฑลโอคาลูซา รัฐฟลอริดา ประกาศแผนการซื้อเรือยูไนเต็ดสเตตส์และจมเธอให้เป็นปะการังเทียมที่ใหญ่ที่สุดในโลกนอกหาดเดสติน-ฟอร์ตวอลตันด้วยงบประมาณ 1 ล้านดอลลาร์ เทศมณฑลได้ระบุสถานที่ชายฝั่งหลายแห่ง โดยหวังว่าการท่องเที่ยวและการดำน้ำสำรวจจะนำรายได้มาเพื่อจ่ายค่าโครงการ ก่อนหน้านี้เทศมณฑลได้จมเรือบรรทุกเครื่องบิน ยูเอสเอส ออริสกานี (USS Oriskany) ตามแผนที่คล้ายคลึงกัน โดยเชื่อว่าเรือทั้งสองลำเมื่ออยู่ด้วยกันจะดึงดูดนักท่องเที่ยวได้ ในวันเดียวกันนั้น องค์การอนุรักษ์กล่าวว่าข้อตกลงกับเทศมณฑลโอคาลูซาเป็นสัญญาที่มีเงื่อนไขและจะดำเนินการก็ต่อเมื่อองค์การอนุรักษ์ไม่มีทางเลือกอื่นในการทำให้เรือลอยอยู่ได้เท่านั้น มันจะถูกนำมาบังคับใช้ในกรณีไม่พบทางเลือกอื่นก่อนเส้นตายการไล่ที่
ในเดือนตุลาคม ค.ศ. 2024 เทศมณฑลโอคาลูซาซื้อเรือในราคา 1 ล้านดอลลาร์ ทางเทศมณฑลประเมินว่าโครงการนี้จะใช้เวลาประมาณ 18 เดือนและงบประมาณ 10 ล้านดอลลาร์หลังศาลอนุมัติ เพื่อเตรียมเรือให้ถูกจมเพื่อเป็นปะการังเทียม เธอจะต้องถูกย้ายไปยังโมบีล รัฐแอละแบมาก่อน เพื่อเตรียมการจมเรือ จากนั้นจึงเดินทางมายังเดสติน-ฟอร์ตวอลตันบีช รัฐฟลอริดาในขั้นสุดท้าย
เงินลงทุนส่วนหนึ่งในโครงการจะถูกนำไปใช้สร้างพิพิธภัณฑ์บนบก ประกอบด้วยสิ่งของหลายชิ้นจากเรือและพื้นที่บนเรือที่จำลองขึ้นใหม่ สิ่งเหล่านี้จะรวมถึงเสาเรดาร์ของเธอ และปล่องไฟอย่างน้อยหนึ่งต้น
เพื่อตอบสนองต่อสถานการณ์นี้ กลุ่มใหม่นามว่า "กลุ่มพันธมิตรแห่งนิวยอร์กเพื่อช่วยเรือเอสเอส ยูไนเต็ดสเตตส์" กำลังพยายามช่วยเรือจากการถูกจม
ปะการังเทียม (ค.ศ. 2024–ปัจจุบัน) > เทศมณฑลโอคาลูซา รัฐฟลอริดา > การย้ายไปยังโมบีล รัฐแอละแบมา

ก่อนจะมีการเคลื่อนย้ายเรือเกิดขึ้น จำเป็นต้องแก้ปัญหาที่ตรวจพบโดยหน่วยยามฝั่งสหรัฐในเดือนธันวาคม ค.ศ. 2024 เสียก่อน การย้ายที่ประกาศไว้ว่าจะเกิดขึ้นในวันที่ 8 กุมภาพันธ์ ค.ศ. 2025 ถูกยกเลิกในภายหลัง การยกเลิกครั้งนี้เกิดขึ้นเนื่องจากข้อมูลที่หน่วยยามฝั่งร้องขอซึ่งเกี่ยวข้องกับการเคลื่อนย้ายเรือระหว่างท่าน้ำ 82 และ 80 ก่อนออกเดินทาง เรือถูกย้ายระหว่างท่าน้ำสำเร็จในวันที่ 14 กุมภาพันธ์ ค.ศ. 2025
การเคลื่อนย้ายอีกครั้งที่กำหนดไว้ในวันที่ 17 กุมภาพันธ์ ค.ศ. 2025 ถูกยกเลิกเช่นกัน เนื่องจากสภาพอากาศย่ำแย่ วันที่ 17 กุมภาพันธ์ ค.ศ. 2025 โฆษกของเทศมณฑลโอคาโลอูซาประกาศว่าการเดินทางออกจากฟิลาเดลเฟียของเรือโดยสารชื่อดังนี้จะถูกเลื่อนไปเป็นวันที่ 19 กุมภาพันธ์ "หลังการพิจารณาอย่างละเอียดรอบคอบและด้วยความระมัดระวัง การออกเดินทางของเรือเอสเอส ยูไนเต็ดสเตตส์ จากฟิลาเดลเฟียได้ถูกเลื่อนออกไปเป็นวันพุธที่ 19 กุมภาพันธ์ ค.ศ. 2025 เนื่องจากสภาพลมแรงที่ยังคงมีอยู่ เรือลำดังกล่าวจะเริ่มเคลื่อนที่ลงใต้ตามแม่น้ำเดลาแวร์ในช่วงน้ำลง เวลา 12:51 น. เรือลากจูงจะเริ่มเข้าประจำตำแหน่งเพื่อนำเรือออกจากท่าน้ำ 80 ในช่วง 2 ถึง 3 ชั่วโมงก่อนน้ำลง" โฆษกเขียนว่า "เมื่อเรือออกเดินทาง คุณสามารถติดตามความคืบหน้าการเดินทางไปยังโมบีล รัฐแอละแบมา ได้ที่เว็บไซต์ https://www.destinfwb.com/explore/eco-tourism/ssus/"
วันที่ 19 กุมภาพันธ์ ค.ศ. 2025 เรือเริ่มออกเดินทางไปยังโมบีล รัฐแอละแบมา เอสเอส ยูไนเต็ดสเตตส์ออกจากท่าน้ำ 82 เวลาประมาณเที่ยงวันตามเวลามาตรฐานตะวันออก โดยถูกขับเคลื่อนด้วยเรือลากจูง ความสนใจของคนในท้องถิ่นและตำแหน่งที่โดดเด่นของเรือตามแนวชายฝั่งฟิลาเดลเฟียกระตุ้นให้เจ้าหน้าที่ปิดการจราจรบนสะพานหลักขณะเรือแล่นผ่านใต้สะพาน คาดว่าเรือจะใช้เวลาประมาณสองสัปดาห์ในการเดินทางไปยังโมบีล เรือมาถึงโมบีลในวันที่ 3 มีนาคม ค.ศ. 2025 เร็วกว่ากำหนดสองวัน
ขณะอยู่ในโมบีล เรือจะผ่านกระบวนการปรับปรุงแก้ไขอย่างกว้างขวาง สิ่งของต่าง ๆ เช่น ส่วนประกอบของสะพานเดินเรือ อุปกรณ์ห้องเครื่อง สายไฟ สายเคเบิล สิ่งของหลวม พื้น เฟอร์นิเจอร์ เชื้อเพลิง สี และสารปนเปื้อนที่อาจรวมถึงใยหิน จะถูกนำออกจากเรือก่อนถูกนำไปยังฟลอริดา กระบวนการดังกล่าวคาดว่าจะเสร็จสิ้นภายในสิ้น ค.ศ. 2025
สิ่งของจากเรือ > งานศิลปะ

พิพิธภัณฑ์มารีเนอร์นิวพอร์ตนิวส์เก็บรักษาสิ่งของมากมายจากยูไนเต็ดสเตตส์ รวมถึง Expressions of Freedom (การแสดงออกแห่งอิสรภาพ) โดยเกว็น ลักซ์ ประติมากรรมสำหรับห้องอาหารหลักที่ทางพิพิธภัณฑ์ซื้อมาระหว่างการประมูลใน ค.ศ. 1984 บริษัทเรือสำราญเซเลบริตีครูเซส (Celebrity Cruises) ซื้อผลงานศิลปะที่ออกแบบโดย ชาลส์ กิลเบิร์ต รวมถึงแผงกระจกแกะสลักรูปสัตว์ทะเลจากห้องบอลรูมชั้นหนึ่ง และนำมาติดตั้งในร้านอาหารที่มีธีมแบบยูไนเต็ดสเตตส์บนเรืออินฟินิตี (Infinity) ของที่ระลึกอื่น ๆ บนเรือ รวมถึงเครื่องกระเบื้องดั้งเดิมและแบบจำลองเรือ ถูกย้ายไปยังทางเข้ากาสิโนของเรือใน ค.ศ. 2015 ที่พิพิธภัณฑ์ประวัติศาสตร์อเมริกันแห่งชาติ มีภาพจิตรกรรมฝาผนังชื่อ The Current โดยเรย์มอนด์ จอห์น เวนเดลล์ จัดแสดงอยู่ พิพิธภัณฑ์ยังซื้อภาพจิตรกรรมฝาผนังสองชิ้นโดยฮิลเดรท เมียร์ คือ Mississippi และ Father of Waters แต่ภาพเหล่านี้ไม่ได้ถูกจัดแสดง
สิ่งของจากเรือ > ใบจักรและอุปกรณ์ตกแต่ง

ใบจักรหนึ่งจากเรือถูกตั้งไว้ที่ท่าน้ำ 76 ในนครนิวยอร์ก และอีกใบหนึ่งถูกตั้งไว้ภายนอกพิพิธภัณฑ์พาณิชยนาวีอเมริกันที่สถาบันพาณิชยนาวีสหรัฐในคิงส์พอยต์ นิวยอร์ก ใบจักรด้านกราบขวาถูกตั้งไว้ใกล้ชายฝั่งที่วิทยาลัยการเดินเรือนิวยอร์กในฟอร์ตสไคเลอร์ นิวยอร์ก ขณะที่ใบจักรด้านกราบซ้ายถูกติดตั้งไว้บนเพลาขับดั้งเดิมยาว 63 ฟุต (19 เมตร) ที่ทางเข้าพิพิธภัณฑ์มารีเนอร์ในนิวพอร์ตนิวส์ เวอร์จิเนีย
ระฆังของเรือ เก็บรักษาไว้ในหอนาฬิกาของมหาวิทยาลัยคริสโตเฟอร์ นิวพอร์ต ในนิวพอร์ตนิวส์ รัฐเวอร์จิเนีย ถูกใช้เพื่อเฉลิมฉลองในโอกาสพิเศษ และถูกตีโดยนักศึกษาใหม่ที่เข้าเรียน และนักศึกษาที่สำเร็จการศึกษา
หนึ่งในแตรของเรือที่ตั้งโชว์อยู่หลายทศวรรษเหนือร้านขายอุปกรณ์ฮาร์ดแวร์ในรีเวียร์ รัฐแมสซาชูเซตส์ ถูกขายให้กับนักสะสมส่วนตัวในรัฐเท็กซัสในราคา 8,000 ดอลลาร์ใน ค.ศ. 2017
เฟอร์นิเจอร์ห้องอาหารจำนวนมากและของที่ระลึกอื่น ๆ จากยูไนเต็ดเสเตตส์ที่ถูกซื้อในการประมูล ค.ศ. 1984 ได้ถูกนำไปใช้ตกแต่งที่ร้านอาหารวินด์มิลล์พอยต์ ในแน็กส์เฮด รัฐนอร์ทแคโรไลนา หลังร้านอาหารปิดตัวลง สิ่งของต่าง ๆ ถูกบริจาคให้กับพิพิธภัณฑ์มารีเนอร์และมหาวิทยาลัยคริสโตเฟอร์ นิวพอร์ตใน ค.ศ. 2007
สถิติความเร็ว

ด้วยการทำลายสถิติความเร็วทั้งขาไปทิศตะวันออก และไปทิศตะวันตก เอสเอส ยูไนเต็ดสเตตส์ จึงได้รับบลูริบันด์ ถือเป็นการทำลายสถิติครั้งแรกของเรือที่ชักธงสหรัฐที่ได้รับรางวัลนี้นับตั้งแต่เอสเอส บอลติก (SS Baltic) ได้รับรางวัลเมื่อ 100 ปีก่อน
ตลอดเวลา 17 ปีที่ให้บริการ ยูไนเต็ดสเตตส์รักษาความเร็วในการข้ามมหาสมุทร 30 นอต (56 กิโลเมตรต่อชั่วโมง; 35 ไมล์ต่อชั่วโมง) ในมหาสมุทรแอตแลนติกเหนือ โดยไม่มีเรือลำใดเทียบได้ เนื่องจากเรือเดินสมุทรเสื่อมความนิยมในคริสต์ทศวรรษ 1960 คนจำนวนมากจึงถือว่าบลูริบบันด์สิ้นสุดลงที่ยูไนเต็ดสเตตส์
สถิติการเดินทางข้ามมหาสมุทรแอตแลนติกไปทิศตะวันออกของยูไนเต็ดสเตตส์ถูกทำลายหลายครั้ง ครั้งแรกใน ค.ศ. 1986 โดยเวอร์จิน แอตแลนติก ชาเลนเจอร์ 2 (Virgin Atlantic Challenger II) และสถิติการเดินทางไปทิศตะวันตกถูกทำลายใน ค.ศ. 1990 โดยเดสทริเอโร (Destriero) แต่เรือเหล่านี้ไม่ใช่เรือเดินสมุทร รางวัลเฮลส์โทรฟีถูกเสียไปใน ค.ศ. 1990 ให้แก่โฮเวอร์สปีด เกรตบริเตน (Hoverspeed Great Britain) ซึ่งสร้างสถิติความเร็วใหม่ในการเดินทางจากไปทิศตะวันออกสำหรับเรือพาณิชย์
ในภาพยนตร์

ด้วยความหรูหราและชื่อเสียง ทำให้เธอปรากฏในภาพยนตร์หลายเรื่องทั้งในช่วงที่ให้บริการและหลังปลดระวาง เรือเป็นจุดสำคัญของเนื้อเรื่องในภาพยนตร์อย่าง Gentlemen Prefer Blondes (1953), Gentlemen Marry Brunettes (1955) และ Bon Voyage! (1962) เมื่อไม่นานมานี้ เธอถูกใช้เป็นสถานที่ถ่ายทำและปรากฏในภาพยนตร์แนวโลดโผนเรื่องแค้นได้ตายไม่เป็น (2013) ขณะที่จอดอยู่ในฟิลาเดลเฟีย มีการสร้างสารคดีจำนวนมากเกี่ยวกับเรือ เช่น SS United States: Lady in Waiting, SS United States: Made in America, และ The SS United States: From Dream to Reality เธอยังปรากฏอยู่ในฉากเปิดของภาพยนตร์เรื่อง West Side Story (1961) ด้วย
วิลเลียม แฟรนซิส กิบส์ ผู้ซึ่งเป้าหมายตลอดชีวิตคือการออกแบบสิ่งที่จะกลายมาเป็นยูไนเต็ดสเตตส์
กระดูกงูของเรือบรรทุกเครื่องบินยูเอสเอส ยูไนเต็ดสเตตส์ (CVA-58) ที่อู่ต่อเรือนิวพอร์ตนิวส์ ซึ่งถูกรื้อถอนเพื่อเปิดทางให้กับการสร้างเรือเดินสมุทร
ภาพวาดของเอสเอส ยูไนเตตสเตตส์ ระหว่างการทดสอบเดินทะเล
ปล่องไฟของเรือกลายเป็นสัญลักษณ์ที่โดดเด่นเนื่องจากสี รูปทรง และขนาดที่เป็นเอกลักษณ์ (โปสเตอร์ส่งเสริมการขายตามภาพ)
ซากเรือไหม้ของมอร์โรว์คาสเซิล ซึ่งการสูญเสียของเรือลำนี้มีอิทธิพลต่อมาตรการความปลอดภัยจากอัคคีภัยที่เข้มงวดบนยูไนเต็ดสเตตส์
ภาพถ่ายยูไนเต็ดสเตตส์จากพอร์ตสมัทขณะเดินทางกลับนิวยอร์กครั้งแรก ฤดูร้อน ค.ศ. 1952
แผ่นพับสำหรับล่องเรือฉลองปีใหม่บนเรือยูไนเต็ดสเตตส์ เมื่อกำไรของ USL ลดลง เรือจึงเริ่มจัดการล่องเรือไปยังสถานที่แปลกใหม่เพื่อพยายามฟื้นจำนวนผู้โดยสาร เช่นเดียวกับการเดินทางอีกหลายครั้ง การเดินทางครั้งนั้นถูกยกเลิกหลังเธอถูกปลดระวางใน ค.ศ. 1969
เอสเอส ยูไนเต็ดสเตตส์ ในแฮมป์ตันโรดส์ (ค.ศ. 1989)
ยูไนเต็ดสเตตส์ใน ค.ศ. 2012
เอสเอส ยูไนเต็ดสเตตส์ เทียบท่าที่ท่าน้ำ 82 ในโคลัมบัสบูเลอวาร์ด ฟิลาเดลเฟีย เมื่อ 16 กรกฎาคม ค.ศ. 2017
ป้ายที่แสดงความเศร้าเสียใจต่อการจากไปที่ใกล้เข้ามาของเรือเมื่อ ค.ศ. 2024
ยูไนเต็ดสเตตส์กำลังถูกนำออกจากท่าน้ำ 80 เมื่อ 19 กุมภาพันธ์ ค.ศ. 2025
The Currents ภาพจิตรกรรมฝาผนังที่วาดขึ้นเพื่อยูไนเต็ดสเตตส์ จัดแสดงอยู่ที่สถาบันสมิธโซเนียน
ใบจักรหนึ่งของเรือใกล้สะพานทร็อกส์เน็กในนิวยอร์ก
โฮเวอร์สปีด เกรตบริเตน ซึ่งชนะรางวัลเฮลส์โทรฟีจากยูไนเต็ดสเตตส์
เทศบาลตำบลอากาศอำนวย

| เทศบาลตำบลอากาศอำนวย |
| --- | --- |
เทศบาลตำบล
การถอดเสียงอักษรโรมัน
 • อักษรโรมัน: Thetsaban Tambon Akat Amnuai
   ตรา
ทต.อากาศอำนวยที่ตั้งในจังหวัดสกลนคร
พิกัด: 17°35′24.0″N 103°59′10.0″E﻿ / ﻿17.590000°N 103.986111°E﻿ / 17.590000; 103.986111
ประเทศ:  ไทย
จังหวัด: สกลนคร
อำเภอ: อากาศอำนวย
พื้นที่
 • ทั้งหมด: 5.4 ตร.กม. (2.1 ตร.ไมล์)
ประชากร (2567)
 • ทั้งหมด: 8,748 คน
 • ความหนาแน่น: 1,600 คน/ตร.กม. (4,200 คน/ตร.ไมล์)
รหัส อปท.: 05471102
 ส่วนหนึ่งของสารานุกรมประเทศไทย
เทศบาลตำบลอากาศอำนวย เป็นเทศบาลตำบลแห่งหนึ่งในอำเภออากาศอำนวย จังหวัดสกลนคร เป็นชุมชนเมืองศูนย์กลางทางเศรษฐกิจของอำเภออากาศอำนวย
อาณาเขต

ทิศเหนือ ติดกับองค์การบริหารส่วนตำบลอากาศ
ทิศตะวันออก ติดกับองค์การบริหารส่วนตำบลอากาศ
ทิศใต้ ติดกับองค์การบริหารส่วนตำบลอากาศ
ทิศตะวันตก ติดกับองค์การบริหารส่วนตำบลอากาศ
ประวัติ

เมื่อวันที่ 7 กรกฎาคม 2509 แรกก่อตั้งเป็นสุขาภิบาลอากาศอำนวย ต่อมาเปลี่ยนแปลงฐานะเป็นเทศบาลตำบลอากาศอำนวย ในวันที่ 25 พฤษภาคม พ.ศ. 2542 โดยเป็นเทศบาลขนาดเล็ก มาจนถึงปัจจุบัน
งานประจำปี

ประเพณีแข่งเรือ ไหลเรือไฟ-ไหว้พระแก้วคู่บ้าน
| ด ค กองค์กรปกครองส่วนท้องถิ่นระดับล่างในจังหวัดสกลนคร |
| --- | --- | --- |
| เทศบาลนคร |  สกลนคร  |  |
| เทศบาลตำบล |  กุดบาก  กุดเรือคำ  กุดไห  กุดแฮด  กุสุมาลย์  คำตากล้า  คำบ่อ  คูสะคาม  โคกภู  โคกสี  งิ้วด่อน  เจริญศิลป์  เชียงเครือ  เชียงสือ  ดงมะไฟ  ดอนเขือง  ตองโขบ  ท่าก้อน  ท่าแร่  ท่าศิลา  ธาตุนาเวง  นาแก้ว  นาซอ  นาใน  นาม่อง  นาหัวบ่อ  บงใต้  บะหว้า  บัวสว่าง  บ้านต้าย  บ้านโพน  บ้านม่วง  ปทุมวาปี  ปลาโหล  พรรณานคร  พรรณานิคม  พอกน้อย  พังโคน  พังโคนศรีจำปา  พันนา  แพด  โพนแพง  เมืองทองท่าแร่  แร่  ไร่  วังยาง  วัฒนา  วานรนิวาส  วาริชภูมิ  วาใหญ่  สร้างค้อ  สว่างแดนดิน  ส่องดาว  ส่องดาวหนองแดง  สามัคคีพัฒนา  หนองลาด (อำเภอวาริชภูมิ)  หนองลาด (อำเภอเมืองสกลนคร)  หนองแวง  หนองสนม  หนองหลวง  ห้วยหลัว  เหล่าปอแดง  อากาศอำนวย  ฮางโฮง  ไฮหย่อง  |  |
| องค์การบริหารส่วนตำบล |  กกปลาซิว  กุสุมาลย์  ขมิ้น  ขัวก่าย  ค้อเขียว  ค้อใต้  คอนสวรรค์  คำตากล้า  คำสะอาด  โคกก่อง  โคกศิลา  จันทร์เพ็ญ  เจริญศิลป์  ช้างมิ่ง  เชิงชุม  ดงชน  ดงมะไฟ  ดงหม้อทอง  ดงหม้อทองใต้  ดงเหนือ  ด่านม่วงคำ  เดื่อศรีคันไชย  ต้นผึ้ง  ตาลโกน  ตาลเนิ้ง  เต่างอย  ทรายมูล  ทุ่งแก  ธาตุ  ธาตุทอง  นาคำ  นาตงวัฒนา  นาตาล  นาแต้  นาเพียง  นาโพธิ์  นาฮี  นิคมน้ำอูน  โนนสะอาด  โนนหอม  บงเหนือ  บ่อแก้ว  บะฮี  บ้านถ่อน  บ้านแป้น  บ้านเหล่า  บึงทวาย  พังขว้าง  โพธิไพศาล  โพนงาม  โพนสูง  ม่วง  ม่วงไข่  ม่วงลาย  มาย  แมดนาท่ม  วานรนิวาส  วาริชภูมิ  แวง  ศรีวิชัย  สว่างแดนดิน  สุวรรณคาม  หนองกวั่ง  หนองบัว  หนองบัวสิม  หนองปลิง  หนองแปน  หนองแวงใต้  หลุบเลา  ห้วยยาง  เหล่าโพนค้อ  อากาศ  อินทร์แปลง  อุ่มจาน  |  |
หกตกไม่แตก

| หกตกไม่แตก |
| --- | --- |
ประเภท: ละครซิตคอม (Sit-com)
สร้างโดย: เอ็กแซ็กท์
แสดงนำ: ยูเอชที   เคน ฉัตรสิรังกุล   ศิรนุช เพ็ชรอุไร
ดนตรีแก่นเรื่องเปิด: หกตกไม่แตก   ยูเอชที
ดนตรีแก่นเรื่องปิด: เพื่อนเก่า   ยูเอชที
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: - ตอน
การผลิต
ผู้อำนวยการผลิต: ถกลเกียรติ วีรวรรณ
ผู้อำนวยการสร้าง: เอ็กแซ็กท์
สถานที่ถ่ายทำ:  ประเทศไทย  โพลีคอม (รัชฟิล์ม), ดีบีเอส
ความยาวตอน: 40 นาที โดยประมาณ
ออกอากาศ
เครือข่าย: ช่อง 7 สี
ออกอากาศ: 09/12/2538 – 02/11/2539
หกตกไม่แตก เป็นละครซิตคอม ทางช่อง 7 ที่ออกอากาศตั้งแต่วันที่ 9 ธันวาคม พ.ศ. 2538 จนถึง 2 พฤศจิกายน พ.ศ. 2539 สร้างโดยค่าย เอ็กแซ็กท์ เป็นครั้งแรกของประวัติศาสตร์ของวงการซิตคอมไทย ที่นำวงยูเอชที มาเล่นละครเรื่องนี้ ซึ่งในแต่ละตอนเพลงไตเติลจบมักจะมีรูปแบบไม่ซ้ำกัน ถือว่าเป็นมิติใหม่แห่งวงการซิตคอมไทย
ตัวละครหลัก

นัท รับบทโดย ภูธเนศ หงษ์มานพ
หนุ่มนิติศาสตร์ ช่างความคิดมีเหตุผล จอมวางแผนและมีภาวะผู้นำ จริงใจ ชอบช่วยเหลือคนอื่น ดูเป็นผู้ใหญ่และคอยประสานเพื่อนในบ้านให้เข้าใจและอยู่ร่วมกัน ในวงดนตรีของเขาและเพื่อน ๆ ที่ชื่อ "หกตกไม่แตก" นั้น ตำแหน่งหลักคือ เบส และหัวหน้าวง (ตำแหน่งรองคือ กีต้าร์ และ คีย์บอร์ด)
พอล รับบทโดย อัลเบิร์ท เดมอน
หนุ่มลูกครึ่งลูกคุณหนูเรียนบริหารธุรกิจ ชอบมักทำอะไรเอาแต่ใจ แต่เวลาเพื่อนขอร้องอะไรมักจะไม่ขัดใจ พอลมีรถโฟล์คเต่าสีชมพูคู่ใจที่มักจะขับรถพาเพื่อน ๆ ในแก๊งค์หกตกไม่แตกไปมหาลัยหรือไปผจญภัยนอกบ้านเสมอ ตำแหน่งหลักในวงคือ คีย์บอร์ด (ตำแหน่งรองคือ กลอง ตอนที่เจตขึ้นไปร้องนำ)
เจต รับบทโดย วุฒิสิทธิ์ สืบสุวรรณ
หนุ่มกะล่อนเรียนนิเทศบ้านมีเงิน มักชอบเสียงดังโวยวายหรือทำอะไรที่เพื่อน ๆ ในบ้านมองว่างี่เง่าจนนำเรื่องวุ่น ๆ ตามมา มักมีปากเสียงคู่หูคู่กัดกับพอล แต่เจตเป็นคนที่สู้คนครั้งหนึ่งเขาเคยช่วยนัทต่อยพี่บิ๊กจนคว่ำ ตอนที่พี่บิ๊กเข้ามาทำร้ายนัทเนื่องด้วยเรื่องหึงหวงน้องอ้อน (ในตอนกิ้งก่าอ้อนรัก) เจตมีตำแหน่งหลักในวงคือ กลอง
กัน รับบทโดย รัฐศาสตร์ กรสูต
หนุ่มผมยาวอารมณ์ศิลปินเรียนคณะศิลปกรรมฯ มักพูดน้อยมีโลกส่วนตัวสูง เป็นคนที่เป็นผู้ใหญ่รองจากนัท จึงไปด้วยกันได้ มีคำพูดติดปาก "ไร้สาระที่สุด" เวลาเพื่อนในกลุ่มก่อเรื่องวุ่นวายตามมา แม้บางเรื่องเขาเองก็เป็นคนร่วมก่อ กันได้ไปเรียนภาษาอังกฤษที่เมืองนอกช่วงหนึ่ง แล้วจึงกลับมา ตำแหน่งหลักในวงคือ กีต้าร์ลีด
เป็ด รับบทโดย เอกภพ จันทรังษี
หนุ่มเชียงใหม่ท่าทางซื่อๆมาเรียนสาขาโภชนาการ ในมหาลัยเมืองกรุง ทำให้เขาพบกับเพื่อนแก๊งค์หกตกไม่แตก เป็นพ่อครัวประจำบ้าน มีความใฝ่ฝันอยากเปิดร้านอาหารของตัวเอง เป็นคนไม่ค่อยมีปากเสียง รักความสะอาด ขี้บ่นบ้างบางที ตำแหน่งหลักในวงคือ กีต้าร์ริธึ่มและลีด
วิทย์ รับบทโดย เอกชัย เอื้อสังคมเศรษฐ
หนุ่มแว่นเรียนคณะวิทยามาดเด็กเรียน เป็นคนหัวอ่อนเพื่อนเฮไหนเฮตาม ชอบคิดค้นหรือมีมุมมองอะไรแปลกจนเพื่อนมองว่าเพี้ยน จึงถูกเพื่อน ๆ ในบ้านแกล้งประจำ แม้เจ้าตัวจะไม่พอใจก็ตาม วิทย์เป็นตัวละครไม่กี่ตัวในเรื่องที่เรื่องราวที่เกิดกับเขามีทั้งเรื่องรัก ที่สมหวังและผิดหวัง เหตุการณ์ประหลาด วิทย์มีรักที่ประทับใจสองคนคือ คือ โรส สาวแว่นช่างคิดมากเพื่อนของพอล และ ติ๊ตตี่ สาวแก่นแก้วหลานน้ายาที่ตอนนี้ไปเรียนต่อที่อเมริกา ตำแหน่งหลักในวงคือ นักร้องนำเสียงหลัก (ตำแหน่งรองคือ กีต้าร์ริธึ่ม และ คีย์บอร์ด ตอนที่พอลไปตีกลอง)
ตัวละครที่มีบทบาทประจำในช่วงท้าย

น้ายา รับบทโดย ศิรินุช เพ็ชรอุไร
น้าเดช รับบทโดย เคน ฉัตรสิรังกุล
ทีมงานผู้สร้าง

อำนวยการบริหารงาน - ไพบูลย์ ดำรงชัยธรรม, วาณิช จรุงกิจอนันต์, ยุทธนา มุกดาสนิท, บุษบา ดาวเรือง, ทองขาว ทวีปรังสีนุกูล
อำนวยการผลิต  - ถกลเกียรติ วีรวรรณ
ควบคุมรายการ - สุรางค์ เปรมปรีดิ์
บทโทรทัศน์ - กษิดินทร์ แสงวงศ์, ทองขาว ทวีปรังสีนุกูล, อิสริยะ จารุพันธ์, จิระวิทย์ สมบัติศิริ
กำกับการแสดง - อิสริยะ จารุพันธ์
กำกับรายการ - ผิน เกรียงไกรสกุล
ที่ปรึกษา - เกรียงไกร อมาตยกุล, สุพล วิเชียรฉาย
เรื่องราว

แก๊งค์หกตกไม่แตก ประกอบด้วย นัท พอล เจต กัน เป็ด วิทย์ เป็นเด็กวัยรุ่นต่างจังหวัดย้ายมาอยู่กรุงเทพ เพราะสอบเอ็นท์ทรานซ์ติดที่กรุงเทพ โดยอาศัยอยู่ในบ้านของน้าเดชน้ายา น้าเดชมักจะเป็นคู่ปรับของ 6 หนุ่มประจำ แต่น้ายามักจะเข้าข้างเด็ก ๆ เสมอ และเกิดเรื่องราวต่าง ๆ มากมายในบ้านหลังนี้
นักแสดงรับเชิญ

ติ๊ดตี่ รับบทโดย อมิตา ทาทา ยัง เป็นหลานสาวของน้าเดชและน้าเยาว์ ในตอน ขอได้ไหม
ไพโรจน์ ใจสิงห์ เล่นเป็น เจ้าพ่อ ในตอน ลูกสาวเจ้าพ่อ
อิ่งอ้อย-สิทธิวดี กิตติสิทโธ เล่นเป็น ลูกสาวเจ้าพ่อ ในตอน ลูกสาวเจ้าพ่อ
มารีน่า คูลดิ้ง รับบทเป็น โรส ผู้หญิงที่วิทย์แอบชอบ
คาเรน คล่องตรวจโรค รับบทเป็น อ้อน ผู้หญิงที่ทำให้นัทต้องมีปัญหากับบิ๊ก และเกิดเรื่องวุ่นวายตามมา
โบ๊ท วิบูลย์นันท์ รับบทเป็น บิ๊ก แฟนของอ้อน คนที่ทำให้นัทต้องมีปัญหาและเจ็บตัว
เพลงประกอบละคร

เพลง "หกตกไม่แตก" (คำร้อง มนต์ชีพ ศิวะนางกูร/ทำนอง-เรียบเรียง ทนงศักดิ์ อาภรณ์ศิริ/ขับร้องโดย UHT) เป็นไตเติลช่วงแรก
เพลง "เพื่อนเก่า" ขับร้องโดย UHT เป็นไตเติลช่วงท้าย
แอลี ซีนอ

แอลี ซีนอ (อังกฤษ: Ali Sina; เปอร์เซีย: علی سینا) เป็นนามแฝงของอดีตมุสลิมชาวแคนาดาที่เกิดในอิหร่าน ผู้เป็นนักเคลื่อนไหวและนักวิจารณ์ศาสนาอิสลาม ซีนอเป็นผู้ก่อตั้งเว็บไซต์ต่อต้านมุสลิมชื่อ วิกิอิสลาม และดูแลเว็บไซต์จำนวนหนึ่งเพื่อส่งเสริมสิ่งที่เขาเรียกว่า "ความจริง" เกี่ยวกับศาสนาอิสลาม เขามีความเกี่ยวข้องกับขบวนการญิฮาดโต้กลับ
ผลงาน

ใน ค.ศ. 2001 ซีนอก่อตั้ง Faith Freedom International (FFI) เว็บไซต์ต่อต้านมุสลิม ญิฮาดโต้กลับที่เป็นที่นิยม โดยอธิบายจุดมุ่งหมายเพื่อเป็น "[การ]กระชากหน้ากากอิสลามและ[การ]ช่วยเหลือมุสลิมให้ออก[จากศาสนา]" ภายหลังเขาจัดตั้งวิกิอิสลามใน ค.ศ. 2006 และก็เปิดบล็อก alisina.org ที่ "อุทิศต่อการโจมตีอิสลาม"
เขาหวังที่จะเริ่มถ่ายทำภาพยนตร์ชีวประวัติมุฮัมมัดใน ค.ศ. 2013 โดยอ้างว่ารวบรวมเงิน 2 ล้านดอลลาร์จากเป้าหมายทั้งหมด 10 ล้านดอลลาร์ใน ค.ศ. 2012
ซีนอเป็นสมาชิกคณะกรรมการ Stop Islamization of Nations ของพาเมลา เกลเลอร์ สาขาของ Stop Islamization of America ที่ทาง SPLC จัดให้เป็นกลุ่มเกลียดชัง
มุมมอง

ซีนอได้ตั้งคำถามถึงความถูกต้องของศาสนาอิสลามในฐานะศาสนาและเรียกมันว่า “ลัทธิการเมืองที่ไม่สามารถปฏิรูปได้ รุนแรง และก้าวร้าว” เขาและผู้ร่วมงานได้ใช้แนวทางของเขาเพื่อโต้แย้งว่าศาสนาอิสลามเป็นศาสนาที่ชั่วร้ายและเป็นเท็จโดยเนื้อแท้ และเป็น "ลัทธิที่เติบโตเกินขอบเขต" เขายังอ้างว่าจะมอบเงิน 50,000 ดอลลาร์สหรัฐให้แก่ใครก็ตามที่สามารถหักล้างข้อกล่าวหาของเขาที่ว่ามุฮัมมัดเป็น "คนหลงตัวเอง ผู้เกลียดผู้หญิง ผู้ข่มขืน ผู้ใคร่เด็ก ผู้ตัณหาจัด ผู้ทรมาน ฆาตรกรหมู่ ผู้นำลัทธิ มือสังหาร ผู้ก่อการร้าย คนบ้า และคนปล้นสะดม"" ซีนอมองคำว่า "มุสลิม" เป็นคำพ้องความหมายกับ "คนโง่ อนารยชน ฐัค ผู้เย่อหยิ่ง คนสมองตาย ซอมบี อันธพาล คนพาล คนไร้ยางอาย คนป่าเถื่อน และสิ่งที่ต่ำช้าอื่น ๆ อีกมากมาย"
คำตอบรับ

ซีนอ FFI และวิกิอิสลามเป็นที่สังเกตได้จากวาทกรรมต่อต้านมุสลิม ซีนอถูกยกเป็นตัวอย่างของ "ความคลั่งไคล้ในการต่อต้านอิสลาม" และถือเป็นนักเคลื่อนไหวต่อต้านอิสลามอย่างรุนแรง Geert Wilders นักการเมืองขวาจัดชาวดัตช์ อ้างคำพูดของซีนอ
สิ่งพิมพ์

Sina, Ali (2008). Understanding Muhammad: A Psychobiography of Allah's Prophet. Felibri.Com. ISBN 978-0980994803.
ดูเพิ่ม

อันวัร ชัยค์
อิบน์ วัรรอก
รอเบิร์ต บี. สเปนเซอร์
สตรีทฟังก์โรลเลอร์ส

| Street Funk Rollers |
| --- | --- |
ที่เกิด:  กรุงเทพมหานคร ประเทศไทย
แนวเพลง: ฟังก์, บลูส์ร็อก, ฮาร์ดร็อก, ออลเทอร์นาทิฟ
ช่วงปี: 2534 - ปัจจุบัน
ค่ายเพลง: ร่องเสียงลำใย Black Sheep Sony Music Thailand 

สมาชิก: อรรถพงศ์ บุญเสริมทรัพย์ (โอ๊ต)   ธนวิตร พงษ์เจริญ (นะ)   ชิตพันธุ์ อัตตนาถกุล (เอก)  

อดีตสมาชิก: องอาจ เต็มบุญเกียรติ  (ก้อย) : เบส    กิตติศักดิ์ พิมพ์ทอง  (ไข่) : กลอง   ณัฐพล ฤกษ์อรุโรทัย (โน๊ต) : กลอง  

เว็บไซต์: www.facebook.com/StreetFunkRollers
สตรีทฟังก์โรลเลอร์ส (อังกฤษ: Street Funk Rollers) วงดนตรีแนวร๊อค โดยมีส่วนผสมของแนวดนตรีหลากหลายแนว เช่น ฟังค์, บูลส์, เฮฟวี่ ร๊อค, บัลลาด ร็อค ฯลฯ ตามความชื่นชอบเพลงยุค 60's- 80's ของแกนนำวง คือคุณ อรรถพงศ์ บุญเสริมทรัพย์ (โอ๊ต) ซึ่งทางวงเป็นที่รู้จักมากในสมัยดนตรียุคอัลเทอร์เนทีฟไทยครองเมือง
ประวัติ

Street Funk Rollers ก่อตั้งขึ้นโดย โอ๊ต อรรถพงศ์ บุญเสริมทรัพย์ (มือกีตาร์, นักร้องนำ) และ ก้อย องอาจ เต็มบุญเกียรติ (มือเบส) พบกันครั้งแรกในปี 2534 ที่ห้องซ้อมดนตรี ของพี่ชายของโอ๊ตแถว ๆ วงษ์สว่าง ด้วย ความที่นิยมชมชอบ ดนตรี ในแบบเดียวกัน จึงคบหากันเรื่อย มาจนกระทั่งปี 2537 โอ๊ตและก้อยคิดผลิต demo เพลงของตัวเอง ขึ้นมา 4 เพลง โดยยืม drum machine และเครื่องบันทึกเสียง 4 track ของพี่ชายมาใช้ 4 เพลง จาก demo ในวันนั้นคือ เพลงของกู, ทางเลือก, สมัยสามัญ และ เพราะเราคือคน ได้กลายเป็น ส่วนหนึ่งในอัลบั้มแรกของ Street Funk Rollers ที่ออกมาในปี 2540 โดยชื่อวง โอ๊ด และก้อยดัดแปลง มาจากสุดยอดวง American Hard Rock ยุค 70s ที่พวกเขาชื่นชอบ "GRAND FUNK RAILROAD"
ประวัติ > อัลบั้ม Street Funk Rollers

Street Funk Rollers มีอัลบั้มแรกออกมาในปี 2540 โดยใช้ชื่องวงเป็นชื่ออัลบั้ม มีเพลงเด่นอย่าง “ง่ายดาย” บทเพลงความยาว 6 นาทีครึ่ง ที่แม้จะมีความยาวกว่าบทเพลงทั่ว ๆ ไปในท้องตลาด แต่กลับได้รับความนิยมเป็นอย่างมากจากทั้งนักวิจารณ์และกลุ่มนักฟังเพลงนอกกระแส ในปีเดียวกันนั้นเอง Street Funk Rollers ยังได้รับการเสนอชื่อเข้าชิงรางวัลสีสัน อวอร์ดในสาขา “ศิลปินหน้าใหม่ยอดเยี่ยมประจำปี 2540” อีกด้วย
ประวัติ > อัลบั้ม Unidentified Funky Object

หลังจากหายหน้าไปถึง 5 ปี Street Funk Rollers ก็กลับมาพร้อมกับอัลบั้มชุดที่ 2 “UFO” ซึ่งเป็นอัลบั้มชุดแรกประเดิมการก่อตั้งของค่าย Black Sheep (แบล็ค ชีพ) ค่ายเพลงอินดี้ภายใต้สังกัด Sony Music ที่เพิ่งก่อตั้งในปีนั้น อัลบั้ม “UFO” ยังคงเต็มไปด้วยบทเพลงชั้นดีมากมาย ตั้งแต่ซิงเกิ้ลแรกอย่าง “บนฟากฟ้า”, “วาสนาน้อย ๆ” รวมทั้งเพลง “เฝ้ารอ” ที่คว้ารางวัลสีสันอวอร์ดในสาขา “เพลงร็อกยอดเยี่ยมประจำปี 2545”
ประวัติ > อัลบั้ม Roller Love Songs

ปลายปี 2546 ในระหว่างที่ทางวงยังไม่มีงานใหม่ “โอ๊ต – อรรถพงศ์ บุญเสริมทรัพย์” มือกีต้าร์และนักร้องนำแกนหลักของวงก็มีผลงานเดี่ยวที่มีชื่อว่า “Roller Love Songs” ซึ่งเป็นงานเพลงในแนวป๊อบฟังสบาย  โดยมีเพลง “แค่เธอ” กลายเป็นเพลงฮิตติดอันดับ #1 บนชาร์ต แฟต เรดิโอยาวนานกว่า 1 เดือน และมีเพลง “บ่ายวันนั้น” ได้รับการเสนอชื่อเข้าชิงรางวัลสีสันอวอร์ดอีกครั้งในสาขา “เพลงบรรเลงยอดเยี่ยมประจำปี 2546”
ประวัติ > อัลบั้ม Mind ‘N’ Soul

Street Funk Rollers กลับมาออกผลงานอีกครั้งในปี 2548 กับผลงานอัลบั้มที่ 3 ที่มีชื่อว่า “Mind ‘N’ Soul” โดยมีเพลงเด่นอย่าง “แกะดำ” บทเพลงร็อคเข้ม ๆ ที่ทางวงมักจะนำมาโชว์ในการแสดงสดอยู่เสมอ รวมทั้งเพลงป๊อบร็อคสวย ๆ อย่าง “กอดลม” และในปีนี้ “โอ๊ต” มือกีต้าร์และแกนนำของวงยังได้รับเลือกเป็นพรีเซ็นเตอร์ให้กับกีต้าร์ชั้นนำระดับโลกอย่าง “Ibanez” (ไอ-บา-เนซ) รุ่น SZ 520 QM และยังได้รับเลือกจากนิตยสาร “Guitar Mag” ให้เป็นหนึ่งในกีต้าร์ฮีโร่รุ่นใหม่ของเมืองไทยอีกด้วย
ประวัติ > อัลบั้ม Roller Ballad Hits

ในปี 2549 Street Funk Rollers ได้รวบรวมบทเพลงที่แฟนเพลงมักจะขอให้เล่นอยู่เสมอมาไว้ในชุดเดียวกัน ใช้ชื่อว่า “Roller Ballad Hits” โดยมีเพลงใหม่ 3 เพลงรวมไว้ในอัลบั้มนี้ด้วย
ประวัติ > อัลบั้ม IV

ในปี 2551 Street Funk Rollers กลับมาอีกครั้งพร้อมอัลบั้มใหม่ “IV” (โฟร์) งานเพลงชุดที่ 4 ที่ยังคงแนวทางดนตรีร็อคยุค 70 ที่เข้มข้นและหนักแน่นเหมือนเดิม การกลับมาครั้งนี้แม้จะมีการเปลี่ยนแปลงสมาชิกไปบ้างแต่ก็ยังคงนำโดย “โอ๊ต – อรรถพงศ์ บุญเสริมทรัพย์” มือกีต้าร์และนักร้องนำซึ่งเป็นแกนนำของวง ร่วมด้วย “นะ” มือเบสที่ร่วมงานกับวงมาตั้งแต่ชุด “UFO” ซึ่งกลับ มารวมตัวอีกครั้ง หลังจากช่วงที่ผ่านมา “นะ” ได้ร่วมงานกับวงและโปรเจกต์ต่าง ๆ มากมาย (หนึ่งในนั้นก็คือวงกรุงเทพ มาราธอน นั่นเอง) และอีก 1 สมาชิกใหม่ที่เข้ามาร่วมงานในชุดนี้ก็คือ “โน้ต” มือกลองรุ่นใหม่ฝีมือดี ที่เข้าเติมเต็มแทนมือกลองคนเดิมที่แยกตัวออกไป 
ในอัลบั้ม “IV” ชุดนี้ “โอ๊ต” ยังคงรับหน้าที่หลักในการแต่งเพลง, บันทึกเสียง และโปรดิวซ์ผลงานทั้งหมดด้วยตัวเองเหมือนในอัลบั้มที่ผ่านมา จึงทำให้ซาวนด์ดนตรียังคงความต่อเนื่องและเอกลักษณ์ในแบบของไว้อย่างครบเครื่อง
ระยะเวลา 10 กว่าปีที่ผ่านมาไม่ได้ทำให้แนวเพลงหรืออุดมการณ์ทางดนตรีของพวกเขาเปลี่ยนไปแม้แต่น้อย Street Funk Rollers ยังคงสร้างสรรค์บทเพลงในแบบฉบับเฉพาะตัว โดยไม่อิงกระแสใด ๆ ทั้งสิ้น และที่สำคัญพวกเขายังแสดงให้เห็นถึงความจัดเจนในแนวทางดนตรีของตัวเองอีกด้วย
ประวัติ > อัลบั้มห้า

ปลายปี 2559 Street Funk Rollers ได้ปล่อย Single ใหม่
สมาชิก

อรรถพงศ์ บุญเสริมทรัพย์ (โอ๊ต) – ร้องนำ, กีตาร์
ธนวิตร พงษ์เจริญ (นะ) – เบส
ชิตพันธุ์ อัตตนาถกุล (เอก) – กลอง
องอาจ เต็มบุญเกียรติ (ก้อย) – เบส
กิตติศักดิ์ พิมพ์ทอง (ไข่) – กลอง
ณัฐพล ฤกษ์อรุโรทัย (โน๊ต) – กลอง
ผลงาน

สตูดิโออัลบั้ม
Street Funk Rollers (พ.ศ. 2540)
Unidentified Funky Object (พ.ศ. 2545)
Mind ‘N’ Soul (พ.ศ. 2548)
IV (พ.ศ. 2551)
เพลงคัฟเวอร์
รอรัก อัลบั้ม Perspective#1  ศิลปินต้นฉบับ เบิร์ดกะฮาร์ท
ต่อให้ใครไม่รัก อัลบั้ม Re-baked ศิลปินต้นฉบับ เอช
มีเพียงเรา อัลบั้ม Dedicate To Pause ศิลปินต้นฉบับ พอส
ข้อมูลที่น่าสนใจ

ได้รับเลือกเป็นวงเปิดให้คอนเสิร์ตของ Steve Vai ที่หอประชุม A.U. A (2540)
ได้รับรางวัลสีสัน อวอร์ด สาขา “เพลงร็อคยอดเยี่ยมประจำปี 2545”  - จากเพลง “เฝ้ารอ”
ถูกเสนอชื่อเข้าชิงรางวัล สีสัน อวอร์ด - “ศิลปินหน้าใหม่ยอดเยี่ยมประจำปี 2540”
ถูกเสนอชื่อเข้าชิงรางวัล สีสัน อวอร์ด - “เพลงบรรเลงยอดเยี่ยมประจำปี 2546” - จากเพลง “บ่ายวันนั้น”